b'\n_START_ARTICLE_\nStepan Jakovlevi\xc4\x8d Repninski\n_START_SECTION_\n\xc5\xbdivljenje\n_START_PARAGRAPH_\nLeta 1776 je vstopil v Semjonovski polk; 1. maja 1788 je postal adjutant generala Bruca. 12. aprila 1792 je bil kot prvi major preme\xc5\xa1\xc4\x8den v Peterbur\xc5\xa1ki dragonski polk, s katerim se je udele\xc5\xbeil bojev proti poljski konfederaciji._NEWLINE_12. novembra 1798 je bil odstranjen iz voja\xc5\xa1ke slu\xc5\xbebe, a je bil ob ustoli\xc4\x8denju carja Aleksandra I. reaktiviran s \xc4\x8dinom polkovnika. 18. julija 1805 je postal poveljnik Ahtirskega huzarskega polka. S polkom se je udele\xc5\xbeil bojev proti Francozom v letih 1805-07. Za zasluge je bil 12. decembra 1807 povi\xc5\xa1an v generalmajorja in 27. aprila naslednjega leta je postal poveljnik Tiraspolskega dragonskega polka. Z njim se je udele\xc5\xbeil vojne proti Turkom ter patriotske vojne._NEWLINE_1. septembra 1814 je bil imenovan za poveljnik 2. brigade 2. konjeni\xc5\xa1ke divizije in 26. septembra 1823 je postal poveljnik 2. dragonske divizije._NEWLINE_12. decembra 1823 je bil povi\xc5\xa1an v generalporo\xc4\x8dnika, leta 1832 je postal predsednik voja\xc5\xa1kega sodi\xc5\xa1\xc4\x8da za Kijev, Podolsk in Volin. Za izjemno dobro opravljanje dol\xc5\xbenosti je bil 17. marca 1845 povi\xc5\xa1an v generala konjenice.'